# Bakgrunn

Forsvaret på Sjøforsvarets kystvaktstasjon Sortland har et midlertidig behov for kvarter til ansatte ved basen. Hovedregelen er at ansatte skaffer egen bolig, men i tillegg er det behov for kvarter. Forsvarsbygg planlegger å dekke behovet for utleieboliger ved å inngå avtaler for leie av kvarter.

Forsvarsbygg søker derfor etter:
Kvarter:
- Kategori type A: Hybel med stue og eget soverom, kjøkken/kjøkkenkrok, dusj og WC

- Kategori type B: Hybel, ett rom (eller med sovealkove) med kjøkken/kjøkkenkrok, dusj og wc. Evt kjøkken og oppholdsrom i fellesrom.

Se kravspesifikasjon for kvarter.

Forsvarsbygg har behov for å leie inntil 10 kvarter innenfor 2 km fra Sjøforsvarets kystvaktstasjon Sortland.

# Porteføljer

Forsvarsbygg planlegger nå å utvide porteføljen av kvarter på Sortland med korttidsleie (3 år med opsjon på 3 år)

|  |  |
| --- | --- |
| **KORTTIDS-LEIE** | Type kvarter: - Kvarter type A: Hybel med stue og eget soverom, kjøkken/kjøkkenkrok, dusj og WC.- Kvarter type B: Hybel, ett rom (eller med sovealkove) med kjøkken/kjøkkenkrok, dusj og WC. Evt. Kjøkken i fellesrom.Standard for kvarter: Bolig for korttidsleie skal ha normal (god) standard uten spesielt behov for vedlikehold-/oppgradering ved oppstart av utleie.Overtakelse: Så snart som mulig, men ingen absolutte krav. Ønskelig fra oktober 2021. Leieavtalens varighet: 3 år med opsjon på forlengelse i inntil 3 år Oppsigelsesmulighet: År 0-3 år - Ved avtalebrudd.  År 3-6 år Ved bortfall av behov eller avtalebrudd. * + - * + Lengde opsjon vil bli forhandlet om. Maksimal lengde leieforhold er 6 år.
 |

# Leieavtaler

Avtaler om innleie etableres gjennom konkurranse i markedet.

Leieavtalene vil bli gjort tilgjengelig sammen med orienteringen og konkurransestart. Leieavtalen kan gjennomgå noen endringer før endelig signering.

Det er viktig tilbydere setter seg godt inn i kontraktsvilkårene, spesielt om vedlikehold av Leieobjektet.

# Krav til kvarter

Forsvarsbygg har utarbeidet et kravdokument for kvarter som beskriver minimumskrav til kvarter som skal leies inn for leie. Se vedlagt - Kravdokument – Leie av kvarter Sortland.

# Forbehold

Forsvarsbygg tar forbehold om at konkurransene kan bli avlyst ev. utsatt dersom mottatte tilbud ikke tilfredsstiller resultatmål (kvalitet, omfang, tid og økonomi) eller dersom andre forhold tilsier at prosessen må avsluttes.

# Planlagt fremdrift

Følgende aktiviteter er planlagt for etablering av portefølje med boliger for langtidsleie:

|  |  |
| --- | --- |
| **Tid** | **Aktivitet / Beskrivelse** |
| **Oktober** | * *Forespørsel gjøres tilgjengelig på Forsvarsbygg.no (frivillig kunngjøring).*
 |
| **Senest 06. november 2021** | * *Tilbud på bolig leveres til Forsvarsbygg på følgende epost:* *innleie.sortland@forsvarsbygg.no*
* *Tilbud skal bl.a. inneholde faktaopplysninger om bolig(er), tidspunkt for mulig innleie, leiepriser mv.*
 |
| **November** | * *Tilbudene vil løpende bli evaluert for å avklare hvilke boliger og kvarter som kan være aktuelle for innleie.*
* *Forsvarsbygg kontakter potensielle utleiere og avtaler befaring, registrering av opplysninger, avklaring av tilbud mv.*
 |
| **November** | * *Avtaler inngås*
 |
| **November-Desember** | * *Overtagelse av kvarter.*
 |

Det kan bli justering av tidsplanen og tilhørende aktiviteter ved behov.

# Andre opplysninger til leverandørene

## Egenerklæring om etiske og straffbare forhold

Leverandøren skal ved kontraktsinngåelse levere inn «Etisk egenerklæring». Malen vedlagt kontrakten skal benyttes. Erklæring. Dersom leverandøren besvarer bekreftende på ett eller flere av punktene i egenerklæringens pkt. 3, skal leverandøren i tilbudsbrevet gi en redegjørelse for forholdet/forholdene.

## Bruk av personer med bakgrunn fra forsvarssektoren

### Bruk av personer med bakgrunn fra forsvarssektoren i anskaffelsesfasen

Leverandøren kan som hovedregel ikke benytte tidligere ansatte i forsvarssektoren (som har vært ansatt innenfor de siste to år regnet fra tilbudsfristens utløp) i direkte kontakt med oppdragsgiver under denne anskaffelsesprosessen. Dersom leverandøren ikke har mulighet til å imøtekomme dette kravet, skal dette opplyses om i tilbudet. Oppdragsgiver kan i så fall søke Forsvarsdepartementet om dispensasjon.

### Bruk av personer med bakgrunn fra forsvarssektoren i gjennomføringsfasen

Innenfor to år etter opphør av ansettelsesforholdet plikter leverandøren i forbindelse med kontraktsgjennomføringen å utvise varsomhet i forhold til bruk av tidligere forsvarsansatte for å sikre at oppdragsgiver ikke kommer i konflikt med habilitetsregler.

# Samarbeid med Skatteetaten – fullmakt til Forsvarsbygg

Forsvarsbygg har inngått et samarbeid med Skatteetaten, hvor formålet er forebygging og bekjempelse av arbeidslivskriminalitet. I den forbindelse krever Forsvarsbygg at tilbyder som innstilles til kontrakt skal sende inn signert fullmakt, før kontraktsinngåelse, som gir Forsvarsbygg en utvidet rett til et ubegrenset antall ganger å innhente opplysninger om tilbyderens skatte- og avgiftsmessige forhold. Fullmakten ligger som vedlegg til kontraktsbestemmelsene.

Kravet om signert fullmakt gjelder også for tilbyderens underleverandører. Tilbyderen skal kontraktsfeste signeringsplikten nedover i leverandørkjeden. Før signering av kontrakt kreves det dog kun signert fullmakt fra tilbyder, med mindre underleverandører benyttes for å oppfylle et kvalifikasjonskrav i konkurransen. I så fall skal signert fullmakt foreligge fra både tilbyder og underleverandører. Signert fullmakt fra øvrige underleverandører må imidlertid være levert og godkjent av oppdragsgiver før de kan benyttes i kontrakten/prosjektet. Dette gjelder i hele kontraktsperioden.

Forsvarsbygg gjør oppmerksom på at det kan være aktuelt å avvise den tilbyder og eventuelle underleverandører som i meddelelsesbrevet er innstilt som vinner av konkurransen, dersom det etter meddelelse, men forut for signering av kontrakt, mottas opplysninger fra Skatteetaten om manglende oppfyllelse av skatte- og avgiftsforpliktelser mv. Tildelingen kan derfor ikke anses endelig før det foreligger en vurdering av de innhentede opplysninger som ikke endrer oppdragsgivers tildelingsbeslutning. Det presiseres også at hvis det ikke mottas signert fullmakt fra tilbyder og eventuelle underleverandører som man har støttet seg på for å oppfylle kvalifikasjonskravene, vil dette anses som et vesentlig forbehold til kontrakten som vil medføre at tilbyder avvises fra konkurransen.

Kontrakten kan bli gjenstand for oppfølging gjennom hele kontraktsperioden. Oppfølgingen innebærer at tilbyder sender månedlige oversiktslister til Forsvarsbygg med fødsels- eller D-nummer på alle ansatte som utfører arbeid som ledd i oppfyllelsen av kontrakten. Listene vil kontrolleres av Skatteetaten.

# Annet

## Offentliggjøring av informasjon. Mediahåndtering

Tilbyder forplikter seg til ikke å offentliggjøre noen form for informasjon knyttet til avtalen uten på forhånd å ha innhentet skriftlig godkjennelse fra Forsvarsbygg.

All kontakt med media skal håndteres av Forsvarsbygg. Skulle det komme henvendelser fra media om kontraktsmessige forhold eller forhold i tilknytning til leieavtalen, plikter utleier å henvise til Forsvarsbygg.